CELEX: C2007/211/41
Language: da
Date: 2007-09-08 00:00:00
Title: Sag C-305/07: Anmodning om præjudiciel afgørelse indgivet af Tribunale civile di Genova (Italien) den 2. juli 2007 — Radiotelevisione italiana SpA (RAI) mod PTV Programmazioni Televisive SpA

8.9.2007   
            
            
               DA
            
            
               Den Europæiske Unions Tidende
            
            
               C 211/22
            
         Anmodning om præjudiciel afgørelse indgivet af Tribunale civile di Genova (Italien) den 2. juli 2007 — Radiotelevisione italiana SpA (RAI) mod PTV Programmazioni Televisive SpA
   (Sag C-305/07)
   (2007/C 211/41)
   Processprog: italiensk
   Den forelæggende ret
   Tribunale civile di Genova
   Parter i hovedsagen
   
      Sagsøger: Radiotelevisione italiana SpA (RAI)
   
      Sagsøgt: PTV Programmazioni Televisive SpA
   Præjudicielle spørgsmål
   
               1)
            
            
               Udgør den afgiftsmæssige forpligtelse, som er pålagt alle indehavere af apparater, der kan modtage radio- eller tv-signaler, med henblik på at finansiere public service-tv vurderet på såvel nationalt som lokalt plan statsstøtte i henhold til EF-traktatens artikel 87?
            
         
               2)
            
            
               I bekræftende fald ønskes det afklaret, om Kommissionens beslutning meddelt det italienske udenrigsministerium den 20. april 2005 synes uforenelig med fællesskabsretten som følge af en urigtig gengivelse af de faktiske forhold eller en urigtig vurdering af de faktiske forhold, idet det i beslutningen er fundet, at undtagelsen i artikel 86, stk. 2, gælder for RAI's afgift, hvorimod der ikke tages hensyn til følgende: i) koncessionshaveren udfører public service-radio- og tv-virksomheden lokalt, uden at det i regional lovgivning eller ved konkrete tjenesteydelsesaftaler er fastlagt, hvilke opgaver selskabet skal udføre inden for de sendetidspunkter og med hensyn til den programflade, der er beregnet til regionale udsendelser, ii) i betragtning af den manglende fastlæggelse af public serviceforpligtelserne er det ikke muligt at kontrollere, at den faktiske anvendelse af de statslige midler, der er beregnet til public service på lokalt niveau, udelukkende vedrører virksomhed, der kan henføres til denne public service-virksomhed, iii) koncessionshaveren er ikke blevet pålagt at udføre særlige public service-forpligtelser ved en officiel retsakt, men har blot fået en generel tilladelse til at udføre en regional public service-virksomhed.
            
         
               3)
            
            
               Er EF-traktatens artikel 86 generelt til hinder for en national lovgivning, som giver de enkelte regioner lovgivningskompetence til på de lokale markeder at fastlægge yderligere regionale public service-opgaver, der støttes med statslige midler, når det bestemmes, at RAI SpA tildeles sådanne yderligere opgaver, uden at der foranstaltes noget offentligt udbud?